Okresná prokuratúra Rožňava 
Nám. 1. mája, 048 01 Rožňava 1

Sp. zn. : Pv 102/14/8808	Rožňava, 26.6.2015
EEČ : 2-67-152-2015

U Z N E S E N I E

Trestná vec:	obvinený XXXXX 
Prečin:	Poisťovací podvod podľa § 223 odsek 1 Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátor Okresnej prokuratúry Rožňava
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
po predchádzajúcej vzájomnej dohode s obvinenými XXXXX a XXXXX v XXXXX, časť XXXXX,  a inde, dňa 18.04.2012 vylákali poistné plnenie od poisťovne Kooperativa poisťovňa, a. s., a to tým spôsobom, že nafingovali dopravnú nehodu motorových vozidiel zn. Opel Zafira, ev. č. XXXXX  a zn. Škoda Favorit, ev. č. XXXXX  vedenú pod číslom poistnej udalosti XXXXX6, ku ktorej nedošlo tak, ako to popísali v poistnej udalosti, zo dňa 18.04.2012, pre účely uplatnenia nároku na náhradu škody, čím poškodenému - Kooperative poisťovni, a. s. XXXXX spôsobili škodu vo výške XXXXX €, 

lebo  je nepochybné, že skutok nespáchal obvinený

Odôvodnenie:

	Uznesením vyšetrovateľa 2. oddelenia vyšetrovania, Odboru kriminálnej polície, OR PZ SR v XXXXX sp. zn. ORP-XXXXX zo dňa 27.06.2014, bolo vznesené obvinenie XXXXX, za skutok pod bodom 9), za v spolupáchateľstve podľa § 20 Tr. zák. prečin poisťovacieho podvodu podľa § 223 ods. 1 Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
	Obvinený XXXXX k spáchanej trestnej činnosti uviedol, že niekedy v roku 2012 svoje motorové vozidlo zn. Opel Zafira, ev. č. XXXXX, vymenil s obvineným XXXXX za jeho vozidlo zn. Ford Galaxy, ktorého hodnotu doplatil.  Niekoľko dní po tejto výmene mu obvinený XXXXX ml. zavolal, že s vozidlom mal nehodu a v tej súvislosti potrebuje, aby podpísal určité tlačivá pre poisťovňu. Po tom, ako sa stretli, videl, že jeho vozidlo, ktoré pôvodne užíval, bolo poškodené a tak spoločne išli do poisťovne ohlásiť poistnú udalosť. Nakoľko vozidlo zn. Opel Zafira v tom čase už užíval XXXXX ml., všetky záležitosti v poisťovni riešil on, nemá vedomosť o tom, čo v týchto tlačivách pre účely uplatnenia nároku na náhradu škody bolo uvedené. Pripravené tlačivá len podpísal a z poisťovne odišli. Až po ohlásení poistnej udalosti uskutočnili prepis vozidla z neho na obvineného XXXXX 

	Obvinený XXXXX ml. k spáchanej trestnej činnosti zhodne s obvineným XXXXX uviedol, že svoje vozidlo zn. Ford Galaxy vymenil s obvineným XXXXX za jeho vozidlo zn. Opel Zafira, za ktoré mu ešte doplatil nejakú sumu. V čase, keď prepis vozidiel ešte nebol uskutočnený, s vozidlom zn. Opel Zafira, po dohode s obvineným XXXXX, uskutočnil fiktívnu poistnú udalosť. Túto poistnú udalosť uskutočnili u obvineného XXXXX doma, takým spôsobom, že vozidlo zn. Škoda Favorit pristavili k vozidlu zn. Opel Zafira, ktorými navzájom o seba narazili. Za túto službu obvinenému XXXXX zaplatil odmenu. Následne v poisťovni všetky záležitosti vybavoval on, obvinený XXXXX mu poskytol len svoje doklady. 
	Obvinený XXXXX vo svojej výpovedi uviedol, že prišiel za ním obvinený XXXXX ml. na vozidle zn. Opel Zafira, pričom toto vozidlo bolo poškodené. Povedal mu, že potrebuje pomoc, a to pre účely ohlásenia poistnej udalosti, s tým, že svojím vozidlo zn. Škoda Favorit, ev. č. XXXXX, narazil do jeho vozidla zn. Opel Zafira. S týmto návrhom obvineného XXXXX súhlasil, pre poisťovňu len podpísal vyplnené tlačivo a vozidlo pristavil k obhliadke. Za túto službu dostal sumu XXXXX €. Obvineného XXXXX nepozná, nikdy o ňom nepočul. 
	Z oznámenia Kooperativy poisťovne, a. s., Agentúra XXXXX, o poistnom plnení, zo dňa 25.04.2012, adresovaného obvinenému XXXXX, vyplýva, že poistné plnenie v sume XXXXX € bolo poukázané na účet „XXXXX XXXXX“ - č. XXXXX. 
	Z výpisu z účtu, č. XXXXX majiteľa - obvineného XXXXX, vedeného vo VÚB, a. s., vyplýva, že Kooperativa poisťovňa, a.  s., dňa 30.04.2012 poukázala na tento účet poistné plnenie v sume XXXXX €. 
	Z evidenčnej karty vozidla zn. Opel Zafira 2.0 TDI 16V 642B4 vyplýva, že majiteľom tohto vozidla v čase od 27.02.2008 do 25.04.2012 bol obvinený XXXXX, v čase od 25.04.2012 do 21.05.2012 majiteľom tohto vozidla bol obvinený XXXXX ml. 
	Trestného činu poisťovacieho podvodu sa dopustí ten, kto vyláka od iného poistné plnenie tým, že ho uvedie do omylu v otázke splnenia podmienok na jeho poskytnutie, a tak mu spôsobí škodu vo výške najmenej 266 €. 
	Pod vylákaním poistného plnenia je potrebné rozumieť nedôvodné uplatnenie nároku na plnenie z poistnej zmluvy tým, že páchateľ v rozpore so skutočnosťou uvedie nepravdivé alebo hrubo skreslené údaje alebo podstatné údaje zamlčí, prípadne sám úmyselne vyvolá poistnú udalosť, aby tak získal poistné plnenie, na ktoré nemá vôbec nárok, alebo aby také plnenie získal vo väčšej sume v porovnaní s tou, aká mu skutočne prináleží. 
	Z vyššie uvedených výsluchov obvinených vyplýva, že skutku sa dopustil obvinený XXXXX ml. spoločne s obvineným XXXXX, pričom obvinený XXXXX svoje vozidlo zn. Opel Zafira síce vymenil za vozidlo zn. Ford Galaxy obvineného XXXXX, avšak o úmysle obvinených nevedel, prepis vozidiel zn. Opel Zafira a zn. Ford Galaxy v tom čase uskutočnený ešte nebol. Fiktívnu dopravnú nehodu obvinený XXXXX ml. pri využití vozidla zn. Škoda Favorit, ev. č. XXXXX, majiteľa - obvineného XXXXX, s jeho súhlasom, uskutočnil bez vedomia obvineného XXXXX. 
Podľa § 215 ods. 1 písm. c) Tr. por. prokurátor zastaví trestné stíhanie, ak je nepochybné, že skutok nespáchal obvinený. 
Výsledkami vykonaného vyšetrovania je nepochybne preukázané, že obvinený XXXXX o tom, že obvinený XXXXX ml. spoločne s obvineným XXXXX po tom, ako si s obvineným XXXXX navzájom vymenil vozidlo zn. Opel Zafira, ev. č. XXXXX za vozidlo zn. Ford Galaxy, sa dohodli na zinscenovaní poistnej udalosti, ktorú následne aj zrealizovali, vedomosť nemal. Bol požiadaný zo strany obvineného XXXXX len aby pristavil motorové vozidlo zn. Opel Zafira k obhliadke a tiež, aby podpísal príslušné tlačivá pre účely uplatnenia nároku na náhradu škody, pričom poistné plnenie bolo poukázané na účet obvineného XXXXX, o čom taktiež vedomosť nemal. Obvinený XXXXX prepis svojho vozidla zn. Opel Zafira, ev. č. XXXXX, na obvineného XXXXX, na Okresnom dopravenom inšpektoráte v XXXXX uskutočnil dňa 25.04.2012, t. j. po tom, ako dňa 18.04.2012 obvinený XXXXX ml. s obvineným XXXXX sa dohodli na fiktívnej poistnej udalosti. 

	S poukázaním na vyššie uvedené som rozhodol tak, ako je obsahom výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Ondrej Orosz
prokurátor